HK Zemgale/LBTU

**HK Zemgale/LBTU** ir hokeja klubs no Jelgavas, kas piedalās Mestis un Latvijas hokeja čempionāta virslīgā. Komandas augstākais sasniegums ir 2022. un 2023. gadā izcīnītais Latvijas čempiones tituls.

## Vēsture
Jau Jelgavas ledus halles darbības otrajā sezonā, 2002. gadā, sadarbībā ar Valsts Aizsardzības ministriju tika izveidota Virslīgas komanda "ASK/Zemgale", ar bāzi Jelgavā. Sezonu nospēlējusi Latvijas virslīgas čempionātā komanda tika pārdēvēta par ASK/Ogre un pārcelta uz Ogres pilsētu, taču tās vietā Jelgavā tika izveidota jauna komanda "HK Zemgale", kuras vadība tika uzticēta pazīstamajam trenerim, Vladimiram Bistrovam. Komandā palika arī daudzi hokejisti, kas bija startējuši "ASK/Zemgale" sastāvā. Sezona tika aizvadīta viduvēji un noslēgumā iegūta sestā vieta.

2004.—05. gada sezonā komandas sastāvs diezgan krasi mainījās, izmaiņas piedzīvoja arī treneru sastāvs. Komandu vadīja Sergejs Ivčenko, bet viņa palīgs bija Vladimirs Bistrovs. Sezonas noslēgumā komanda izcīnīja 7. vietu. Pēc šīs sezonas "HK Zemgale" virslīgas komanda beidz pastāvēt. Tā tiek atjaunota tikai 2010. gada vasarā. Par komandas treneri tiek apstiprināts Jelgavas Ledus Sporta skolas pedagogs Ronalds Ozoliņš. Komandas sastāvā pamatā vietējās hokeja skolas audzēkņi, kā arī daži "ASK/Zemgale" sastāvā savulaik spēlējušie. "HK Zemgale" un HK Ozolnieki/Monarhs līdz pat novembra sākumam cīnās bez zaudējumiem un ieņem līderpozīcijas. Sezonu gan jelgavnieki noslēdza 5. vietā.

2011.—12. gada sezonai komanda gatavojas jauna trenera Jevgeņija Linkeviča vadībā. Līdz gadu mijai komanda mina uz papēžiem divām līderu komandām — HK Ozolnieki/Monarhs un HK Liepājas Metalurgs, taču sezonu noslēdza piektajā vietā. Izslēgšanas turnīra ceturtdaļfinālā "HK Zemgale" trīs spēļu sērijā zaudēja HK "Juniors". 2012.—13. gada regulāro sezonu klubs vēlreiz noslēdz piektajā vietā, bet izslēgšanas turnīra ceturtdaļfinālā piekāpjas "Metalurgam".

[thumb|240px|2015. gads. Zemgale atspēlējas no 0—2 un ceturtdaļfināla sērijā ar 3—2 uzvar tā brīža čempioni [Rīgas "Prizma"|Rīgas "Prizmu"]]
2013.—14. gada regulāro sezonu "Zemgale" noslēdza otrajā vietā, kas ir tās līdz šim augstākais sasniegums Latvijas čempionātā, bet izslēgšanas turnīra pusfinālā zaudēja vēlākajai čempionei Rīgas Prizmai un ieguva 3. vietu. Nākamajā sezonā "Zemgalei" izdevās revanšēties. Lai gan jelgavnieki ceturtdaļfināla sērijā nonāca iedzinējos ar 0—2, nākamajās trīs spēlēs tika izcīnītas uzvaras, tādējādi pārspējot "Prizmas" hokejistus. Pusfinālā komanda piekāpās HK MOGO, kas vēlāk kļuva par čempioni.

[thumb|240px|2018. gads. Zemgale sērijā uzvar [HK MOGO un pirmo reizi iekļūst Latvijas čempionāta finālsērijā]]
2016. gada vasarā par komandas galveno treneri kļuva pazīstamais Haralds Vasiļjevs, kurš tobrīd īslaicīgi pildīja arī Latvijas hokeja izlases galvenā trenera funkcijas. Par komandas trenera palīgu iecelts Valērijs Kuļibaba. 2017.—18. sezonas vidū veselības apsvērumu dēļ galvenā trenera postenī vairs nevarēja strādāt Haralds Vasiļjevs un to aizņēma Valērijs Kuļibaba. 2017.—18. gada sezonā komandai sērijā ar 4—2 izdevās pārspēt regulārās sezonas uzvarētāju HK MOGO un pirmo reizi komandas vēsturē iekļūt Latvijas čempionāta finālsērijā. Finālsērijā jelgavnieki ar 0—4 atzina HK Kurbads pārākumu.

2018.—19. gada sezonā pamatsastāvs nomainījās praktiski par 70%, ka arī notika spēlētāju rotācija ar Jaunatnes Attīstības hokeja līga (JAHL) komandu Zemgale Juniors. Rezultatīvākais regulārā čempionāta komandas rindās bija uzbrucējs Rustams Begovs, kurš 34 spēlēs guva 15 vārtus un izdarīja 22 rezultatīvās piespēles. Optibet hokeja līgas 2018.—2019. gada regulāro čempionātu Zemgale/LLU noslēdza trešajā vietā ar 66 punktiem. Optibet hokeja līgas pusfināla izslēgšanas kārtā HK Zemgale/LLU aizvadīja četras spēles ar iepriekšējās sezonas Latvijas čempioniem HK Kurbads. Visās četrās spēlēs jelgavnieki piedzīvoja zaudējumu un zaudēja sērijā ar rezultātu 0—4 (0:4; 0:3; 1:2; 0:5). Ņemot vērā, ka HK Prizma pusfinālā zaudēja HK Mogo, jelgavnieki saglabāja regulārā čempionātā izcīnīto trešo vietu un trešo reizi kluba vēsturē izcīnīja bronzas medaļas.

thumb|240px|2022. gadā komanda kļuva par Latvijas čempioni
2022. gadā komanda pirmo reizi tās pastāvēšanas vēsturē izcīnīja Latvijas čempiones titulu, finālsērijā ar 4—0 pārspējot Rīgas "Olimp".

2022.—23. gada Optibet hokeja līgas sezonā, HK Zemgale regulāro turnīru noslēdza otrajā vietā un izcīnīja Latvijas čempiones titulu, finālsērijā ar 4-1 pārspējot HK Mogo.

## Spēlētāji
### Pašreizējais sastāvs
*Pēdējoreiz atjaunots 2023. gada 7. novembrī.*

#### Vārtsargi
* 1  Rihards Cimermanis
* 30  Mariuss Bajaruns-Galejs
* 45  Lūkass Bukatovs

#### Aizsargi
* 3  Daņiils Andrejevs
* 5  Patriks Seilis
* 8  Gustavs Krūmiņš
* 17  Roberts Andersons
* 21  Mārtiņš Porejs
* 27  Edgars Kazaks
* 28  Renārs Džerods Alksnis
* 82  Silvers Lazarenoks

#### Uzbrucēji
* 4  Vitālijs Čerkašs
* 9  Gatis Gricinskis
* 10  Deniss Vilmans
* 11  Kristers Vītoliņš
* 13  Kristaps Roķis
* 15  Mārtiņš Karsums
* 16  Roberts Vītols
* 19  Artūrs Homjakovs
* 20  Kristiāns Zelts
* 22  Rinalds Vutkevičs
* 23  Gustavs Millers
* 24  Kristaps Kristiņš
* 26  Kārlis Bucenieks
* 29  Bohdans Panasenko
* 33  Daniels Andersons
* 39  Eimants Noreika
* 72  Kevins Strādnieks
* 83  Reinards Dāvis Pētersons
* 87  Artūrs Karaša

## Visu LHČ sezonu rezultāti

## Kontinentālais kauss

## Latvijas čempionāta līderi
thumb|Agrākais komandas logo
### Komandas visu laiku rezultatīvākie spēlētāji


Punkti
Vārti
Rezultatīvas piespēles













### Kluba spēlētāju rekordi
[thumb|240px|[Edgars Kulda un Roberts Jekimovs ar Latvijas čempionāta kausu 2022. gadā]]
#### Regulārā sezona
* Visvairāk gūto vārtu sezonā: Guntis Pujāts, 31 (2011.—12.)
* Visvairāk rezultatīvo piespēļu sezonā: Guntis Pujāts, 38 (2011.—12.)
* Visvairāk gūto punktu sezonā: Guntis Pujāts, 59 (2011.—12.)
* Visvairāk soda minūšu sezonā: Gatis Gajevskis, 135 (2004.—05.)
* Visvairāk gūto punktu sezonā, starp aizsargiem: Aleksandrs Galkins, 32 (2020.—21.)

#### Izslēgšanas kārta
* Visvairāk gūto vārtu sezonā: Ivans Ribčiks, 9 (2017.—18.)
* Visvairāk rezultatīvo piespēļu sezonā: Gatis Gricinskis, 11 (2022.—23.)
* Visvairāk gūto punktu sezonā: Gatis Gricinskis, 17 (2022.—23.)
* Visvairāk soda minūšu sezonā: Olafs Aploks, 41 (2017.—18.)
* Visvairāk gūto punktu sezonā, starp aizsargiem: Sergejs Tjoluškins, Jānis Bullītis un Harijs Brants, 7 (2002.—03., 2014.—15. un 2022.—23.)

### Līgas apbalvojumi
thumb|HK "Zemgale/LLU" 2016/2017. g. sezonas kopbilde
thumb|HK Zemgale/LLU komandas kopbilde 2018./2019. gadu sezonā
Komandas spēlētāji, kas saņēmuši līgas apbalvojumus.

* Finālsērijas vērtīgākais spēlētājs
** Edgars Kulda — 2022
** Gatis Gricinskis — 2023

* Labākais vārtsargs
** Rihards Cimermanis — 2021

* Labākais aizsargs
** Reinis Demiters — 2014

* Labākais uzbrucējs
** Ivans Ribčiks — 2018
** Frenks Razgals — 2021
** Artūrs Ozoliņš — 2022

* Labākais jaunais spēlētājs
** Patriks Ozols — 2021

### Komandas treneri
* Vladimirs Bistrovs (2002—2003)
* Gints Bisenieks (2003—2004)
* Sergejs Ivčenko (2004—2005)
* Ronalds Ozoliņš (2010—2011)
* Jevgeņijs Linkevičs (2011—2015)
* Aigars Cipruss (2015—2016)
* Haralds Vasiļjevs (2016—2017)
* Valērijs Kuļibaba (2017—2020)
* Artis Ābols (2020—*Pašlaik*)

## Atsauces

## Ārējās saites

* Oficiālā mājaslapa
* Facebook profils
* Eliteprospects.com profils